




Hyvää Tove Janssonin päivää vain lukijoille. Tämä projekti on nyt julistettu kuol¬ 
leeksi, sillä vaikka idea vaikutti kehittelemisen arvoiselta, niin se poikiikin liikaa 
sellaisia ideoita, jotka ovat tapahtuneet jo oikeasti. 

Botti 


Joskus ihmeidentekijällekin sattuu vahinko ja näin kävi Nipsu-Hyytikille kun hän oli 
suunnittelemassa eräälle puolueelle pientä ja pörröistä julkisuuskuvaa, joka ei kar¬ 
kottaisi mitään poliittista kansaa edustavia äänestäjiä. 

Tehtävä oli sinänsä helppo, mutta puolue piti kuitenkin saada erottumaan kaikista 
muista poliittisista kannoista irtisanoutuneita puolueita, joten se oli kuitenkin melko 
työläs ja Nipsu-Hyytikki ilahtui kun häntä pyydettiin katsomaan myös puoluesihteer¬ 
iä, joka oli eksynyt Twitteriin ja muuttunut omituiseksi. Siitä sai tervetullutta vaihte¬ 
lua eikä sekään ollut kovin haastava ongelma, sillä moni siihen saakka täysijärkiseltä 
vaikuttava ihminen paljastuukin Twitterissä umpihulluksi, joka uskoo liskoihmisien 
hallitsevan maailmaa tai keskustelee mieluiten haukkumalla muita. 

Puoluesihteeristä oli tullut äreä ja jopa vihamielinen tapaus eikä hän sopinut ollen¬ 
kaan pieneen ja pörröiseen julkisuuskuvaan, mutta lähemmässä tarkastelussa paljas¬ 
tui, että hän oli pohjimmiltaan hyvin yksinkertainen algoritmi, josta oli helppo taikoa 
sellaisia reaktioita kun haluttiin. Tarvittiin vain keskustelukumppaniksi botti, joka 
hyödynsi hänen taipumuksiaan siten, että hänestä tuli ulos vain myönteisiä ja ruusun- 
tuoksuisia kommentteja. 

Botti syntyi yhden ainoan kahvikupposen ääressä ja myöhemmin sitä piti säätää 
vähän pariin otteeseen ennen kuin se täydellinen, joten se pääsi unohtumaan täydelli¬ 
sesti. 

Seuraavan kerran se tuli mieleen vasta muutaman vuoden kuluttua kun koko vasta 
valittu hallitus kuulosti aivan samalla tavalla myönteiseltä ja ruusuntuoksuiselta kuin 
puoluesihteeri. Siinä vaiheessa ei enää uskaltanut kokeilla, mitä tapahtuu jos politii¬ 
kan kantava voima sammutetaan äkisti, joten Nipsu-Hyytikki teki sille oppositiobo- 
tin väittämään vastaan. Sen teho laimenikin hieman, mutta samalla sen luoma liikeh¬ 
dintä levisi naapurimaihin ja pian alettiin suunnitella liittovaltiota, joten oli parasta 
olla niin kuin mitään ei olisi tapahtunutkaan ja toivoa, ettei kukaan muu huomaisi 
botin unohtuneen vaille valvontaa. 

Kriisijohtaja 


Kerran vaalien alla Nipsu-Hyytikille tuli yhteydenotto eräältä suurelta puolueelta, 
joka oli kiireellisen avun tarpeessa. Oli tullut luvattua, että uusi puheenjohtaja Untsa 
osaa vaikka mitä, mutta kukaan ei ollut huomannut tarkistaa ajoissa, että oliko se tot¬ 
ta, eikä se sitten ollutkaan. Untsa ei itse asiassa osannutkaan yhtään mitään ja hänen 
lähipiirinsä tarvitsi kiireesti jonkinlaisen suunnitelman sitä varten, että tilanne vaike¬ 
nisi muillekin. 

Koko vaalikampanja oli rakennettu sen varaan, että kyllä Untsa osaa, ja jos et itse 
osaa, niin kysy vaan Untsalta neuvoa, koska kukaan muu puolueessa ei osannut 
mitään mainitsemisen arvoista, joten jopa Nipsu-Hyytikki joutui miettimään hetken 
ennen kuin ratkaisu alkoi valjeta. 

”Untsako ei sitten osaa yhtään mitään”, hän kysyi puolueen informaatiostrategiavas- 
taavalta, joka pyöritteli päätään neuvottomana. 

”Ei edes erottaa omia rahoja muiden rahoista, pitää lupauksiaan tai käyttäytyä tahdik¬ 
kaasti?” 

Informaatiostrategiavastaava jatkoi päänsä pyörittelyä, joten Nipsu-Hyytikki tokaisi, 
että ”No hyvä. Hänestä voi sitten tehdä poikkeuksellisen kyvykkään johtajan kriisiti¬ 
lanteita varten.” 

Näin tapahtuikin ja Nipsu-Hyytikki onnistui luotsaamaan Untsan kunnialla vaalien 
läpi kiinnittämällä huomiota siihen, kuinka tottuneesti tämä selviytyi tielleen osu¬ 
neista ongelmatilanteista. Miltään muulta puolueelta ei löytynyt samanlaista osaajaa, 
ja kun Untsan uraa rakenneltiin myöhemmin korostoamalla sitä, että hän kulki poik¬ 
keuksellisen vaivattomasti skandaalista toiseen, kansa tottui näkemään hänet tukalis¬ 
sa tilanteissa ja alkoi kysellä häneltä neuvoja silloin kun hätä oli suurin. 

Nuorenimsleikkaus 


Usein sattuu sellaista, että puolueella onkin aivan vääränlaiset kannattajat, ja silloin 
kannattaa kutsua avuksi Nipsu-Hyytikki, joka osaa kantaa puolueesta roskat ulos ja 
sisustaa sen uudelleen. 

Muuan puolue kärsi liian vanhoista kannattajista, mikä harmitti suuresti sen johtoa, 
joka halusi samanlaisen nuorekkaan puolueen kuin melkein kaikilla kollegoillakin 
oli. 

”Kyllä tässä ainakin kaksi sukupolvea pitäisi hypätä taaksepäin ennen kuin voidaan 
sanoa rehellisesti, että meilläkin on oikea salonkikelpoinen puolue”, puheenjohtaja 
tuskaili. 

"Vanhuksista pääsee helposti eroon kun puolue hoitaa heidän asioitaan, mutta uusien 
kannattajien hankkiminen on vähän monimutkaisempaa”, Nipsu-Hyytikki totesi. ”Se 
riippuu oikeastaan ihan siitä, että kuinka isoja riskejä uskaltaa ottaa.” 

”Ei tällä nykyisellä puolueella kehtaa hallitukseen mennä, vaikka kannatus uhkaakin 
sinne heittää, niin että isokin riski on parempi vaihtoehto kuin varma katastrofi”, pu¬ 
heenjohtaja vastasi. 

Niinpä Nipsu-Hyytikki kertoi suunnitelmastaan, joka oli kaikessa yksinkertaisuudes¬ 
saan se, että puolueen eläkkeelle jääneille kannattajille järjestettäisiin kuntouttavaa 
osa-aikatyötä poliittisina informaatio vaikuttajina ja heille annettaisiin tehtäväksi 
houkutella lapsenlapsensa puolueen kannattajiksi. Sen jälkeen vain odoteltaisiin, että 
luonto tekee tehtävänsä eli sukupolvet riitaantuvat keskenään, jolloin puolueen johto 
voisi vaikuttaa siihen, ketkä lähtevät puolueesta ovet paukkuen. 

Näin tehtiin ja vuoden kuluttua puolue oli edelleen suuri, mutta kuitenkin kahta su¬ 
kupolvea nuorempi. 

Liturgia-automaatti 


Vaikka poliittisen informaatio sodankäynnin tarjoamat mahdollisuudet ovat 
käytännöllisesti katsoen rajattomat, esteenä on kuitenkin se, ettei asiakkailla ole juur¬ 
ikaan mielikuvitusta. Kun kerran on vaikkapa hankaloitettu kilpailevan puolueen toi¬ 
mintaa junailemalla sen puheenjohtajavaalien voittajaksi säkillinen perunoita, kaikis¬ 
sa puolueissa ajatellaan kauan, että olisipa hyvä saada kilpailijan puheenjohtajaksi 
perunasäkki. 

Samoin ideologia kehitellään valitsemalla kilpailijoilta se, mikä vaikuttaa toimivan, 
kunnes puolueet eivät erotu enää toisistaan. Poliitikoille se on toki miellyttävää, kos¬ 
ka he voivat olla asioista samaa mieltä, mutta ongelmaksi muodostuu se, ettei poliit¬ 
tinen informaatiosodankäynti enää toimi ollenkaan, koska politiikka on vieraantunut 
kansasta täydellisesti. 

Kun puolueet olivat jakaantuneet jauhoisiin ja kiinteämaltoisiin ja jopa nauris oli 
niin vieras johtaja, ettei sitä tohdittu edes kokeilla, joukko huolestuneita kansalaisia 
järjesti rahankeräyksen voidakseen palkata Nipsu-Hyytikin ratkaisemaan ongelman. 
Hän kuitenkin torjui ajatuksen sillä perusteella, että politiikka oli tekemässä hänet 
tarpeettomaksi, ja lupautui tekemään työn ilmaiseksi. 

”Koko ala on kuolemassa, koska jokainen kauppiaskin osa myydä perunoita”, hän to¬ 
tesi. 

”Mitä me voimme sitten tehdä”, huolestuneet kansalaiset kysyivät. ”Koko yhteiskun¬ 
ta on hukkumassa perunasäkkeihin eikä niiden kanssa ei voi edes keskustella, koska 
ne vain olla möllöttävät.” 

”Nyt tarvitaan puhuva perunasäkki, joka on niin hieno, että jokaisella puolueella 
pitää olla oma”, Nipsu-Hyytikki vastasi. 

Niinpä hän osti keräysvaroilla erään teknologiayrityksen konkurssihuutokaupasta 
huonon keinoälyn, joka osasi jupista omiaan sosiaalisessa mediassa, ja sääti sen si¬ 
ten, ettei kaksi kopiota kyennyt olemaan asioista samaa mieltä. 

Huolestuneet kansalaiset hämmästelivät keinoälyjä, koska niidenkään kanssa ei voi¬ 
nut keskustella, mutta Nipsu-Hyytikki vakuutti, ettei se ollut lainkaan tarpeellista. 

”Puolue tarvitsee pääideologin, joka osaa jupista omiaan, ja keinoälystä tulee johtaja¬ 
tyyppiä kun sen panee perunasäkkiin”, hän selitti. "Pääideologi keksii puolueelle li¬ 
turgian ja muut huolehtivat keskustelemisesta.” 

Perunasäkkien myyminen puolueille oli aluksi vaikeaa, koska niitä pidettiin liian out¬ 
oina, mutta kun varhaisperunat päättivät kokeilla sellaista ja gallupeista näkyi, että 


8 



kansa kaipasikin politiikkaan älyllistä sisältöä, pian kaikilla piti olla sellainen ja puo¬ 
lueet olivat pitkästä aikaa asioista eri mieltä keskenään. 


Sanottavaa oli niin paljon, että puheenjohtajiksi alettiin taas valita ihmisiä, koska 


enää ei kannattanut järjestää niitä vaaliväittelyitä, joissa säkit vain nököttivät hievah¬ 


tamatta paikoillaan. 

Tötsylän tapaus 


Tötsylän kunnanvaltuusto oli ongelmissa sen takia, ettei kansa ollut oppinut arvosta¬ 
maan sitä, että huumekaupasta oli tullut merkittävä elinkeino. 

"Keväällä alkoi jo tulla tappouhkauksia, koska yhtään valkovuokkoa ei tullut enää 
esille käytettyjen huumeruiskujen alta”, kunnan terveystoimen johtaja valitteli. ”Me 
olemme yrittäneet kertoa, että nätimpiä ne ruiskut ovat, mutta kansa ei suostu usko¬ 
maan.” 

"Eikö niitä ruiskuja voi siivota pois”, Nipsu-Hyytikki kysyi. 

”Ei voi kun ne todistavat, että narkomaaneilla on vaikeaa”, terveystoimen johtaja se¬ 
litti. "Niin kauan kun yhtään ruiskua ei eksy niille varattuihin jäteastioihin, heillä on 
taatusti niin vaikeaa, ettei huumepoliisin voi antaa häiritä heitä ollenkaan.” 

"Että tällainen tapaus”, Nipsu-Hyytikko totesi. "Teiltä on nyt unohtunut, että vaikka 
kaikki, mikä on kiellettyä, onkin kivaa, ilo täytyy osata jakaa muiden kanssa.” 

"Mitä ehdotat?” 

"Muutkin täytyy päästää osille näistä liiketoimista, jotta koko väestö oppii arvosta¬ 
maan niitä.” 

Ja niin kävi, että Tötsylästä kehittyi nopeasti merkittävä huumekaupan keskus, johon 
huumepoliisilla ei ollut enää mitään asiaa. Kunnanvaltuutetut eivät enää vain myy¬ 
neet huumeita koululaisille vaan lisäksi paikkasivat heitä myymään niitä naapurikun¬ 
tiinkin, jolloin kunnan talous saatiin viimeinkin kuntoon, ja pian kansa palkitsikin 
valtuuston puheenjohtajan hyvin tehdystä työstä äänestämällä hänet eduskuntaan. 

Siirtokunta 


Pääministeri oli luvannut, että Neptunukseen rakennettaisiin siirtokunta kahdessa vii¬ 
kossa ja kahden viikon kuluttua oltiin juhlittu suunnitelman toteutumista. Kaikki ha¬ 
lukkaat olivat päässeet torille kuuntelemaan ylistyspuheita siitä, kuinka ihmeellinen 
johtaja pääministeri oli, ja tilaisuuden lopuksi oli ollut mahdollisuus käydä kumartu¬ 
massa hänen edessään, mutta koko tilaisuuteen ei ollut saapunut ketään. 

Siirtokunnasta oli tullut jonkin aikaa suoraa lähetystä, jossa esiintyi tunnettuja näyt¬ 
telijöitä, mutta ne olivat lopulta päättyneet siitä syystä, ettei lähetyksissä ollut alku¬ 
tekstejä, joissa olisi mainittu kaikki tekijät. Lopulta käsikirjoittaja lähti nostelemaan 
eikä kukaan muu tiennyt, mitä tällaisessa siirtokunnassa pitäisi tehdä, mutta lähetyk¬ 
sien oli kuitenkin luvattu jatkuvan kunhan jostain löydettäisiin uusi käsikirjoittaja. 

Tällaisista pienistä merkeistä saattoi päätellä, että amatöörit olivat taas olleet asialla 
ja kohta tarvittaisiin Nipsu-Hyytikin apua. 

Ei mennytkään kauan ennen kuin hän oli jo pääministerin pakeilla kuulemassa, kuin¬ 
ka hankalaksi tilanne oli päässyt kehittymään ilman, että kukaan edes ymmärsi, että 
mikä oli mennyt pieleen. 

"Näissä tilanteissa tarvitaan rohkeutta turvautua todella järeisiin keinoihin”, Nipsu- 
Hyytikki totesi. 

"Mitä tarkoitat”, pääministeri kysyi. 

"Käytännössä täytyy muuttua niin oudoksi, että saa kaiken anteeksi, koska mikään 
muu ei enää auta”, Nipsu-Hyytikki kertoi. "Tässä nimenomaisessa tapauksessa on 
suositeltavaa puhua pelkästään totta niin kauan, ettei vaikuta enää lainkaan syynta- 
keiselta.” 

Niinpä pääministeri sitten oli esimerkillisen rehellinen siihen saakka, että hänet 
määrättiin pitkälle sairaslomalle ja kansa tuli siihen johtopäätökseen, että koko siirto¬ 
kunta oli ollut pelkkää hourailua. 

Kloonaamo 


Kuten yleisesti tiedetään, kansa ei arvosta poliitikossa mitään niin paljon kuin sitä, 
että hän saa sen uskomaan järjettömään vaalilupaukseen, jota ei edes voi toteuttaa, 
sillä kansan johtaminen on lähes pelkästään sitä, että osaa herättää sen luottamuksen 
vain pettääkseen sen kunnolla. Siitä se pitää ja sitä se haluaa aina lisää. 

Ongelmana tässä on se, että kyky herättää luottamusta on varsin harvinainen, vaikka 
pettää osaakin todella moni ja jo pelkästään se aiheuttaa syvää tietoisuutta siitä, että 
on syntynyt johtajaksi. Pääosin poliittinen informaatio sodankäynti onkin sitä, että 
luottamuksen herättämiseen erikoistuneet asiantuntijat loihtivat uskottavuutta sellai¬ 
sille johtajille, jotka eivät osaa muuta kuin pettää. 

Tarvetta näille asiantuntijoille on niin paljon, että heitä tuotetaan valtavia määriä sal¬ 
aisessa kloonaamossa, ja tässä onkin poliittisen järjestelmän heikoin lenkki, sillä se 
voi vaikka kaatua kokonaan jos kloonaamon laadunvalvonta pettää. Yksittäisiä val- 
mistusviallisia asiantuntijoita on liikkeellä aina ja heidän jälkiensä korjaaminen ai¬ 
heuttaa paljon työtä alan huipulle. 

Tästä oli selvästi kyse silloin kun muuan suuri puolue innostui lupaamaan, että käpy- 
lehmät olisivat niin hieno vientituote, että koko kansantalouden voisi rakentaa niiden 
varaan. Puolueen väen oli ollut helppo innostua suunnitelmasta, koska se ei selvä¬ 
stikään toiminut käytännössä, mutta kaikki muutkin huomasivat saman seikan, joten 
puolueen kannatus romahti. Eihän se mikään oikea petos ole jos lupaa sellaista, mi¬ 
hin kukaan ei usko, eikä näin hölmöllä puolueella ole mitään uskottavuutta. 


Puolueen oli aika uudistua, eli näkyvimmät henkilöt täytyi vaihtaa ja asiantuntijat 
piti säätää uudelleen, ja näitä tehtäviä varten palkattiin Nipsu-Hyytikki, jolle paljon 
suuremmatkin ongelmat ovat mitättömän pieniä. 


Hänen mielestään tehtävät kannatti yhdistää, sillä vialliset asiantuntijat saattoi säätää 
samalla vaivalla puolueen johtajiksi ja samalla heihin oli myös mahdollista istuttaa 
parempia ajatuksia. Homma hoitui sujuvasti sähköpostitse, sillä puolueella on it¬ 
sellään paras kokemus siitä, kuinka sen asiantuntijoita säädetään, ja Nipsu-Hyytikillä 
on aina varastossa valikoima valmiita hyviä ajatuksia. Jos niitä pitää olla monta, niin 
ne täytyy panna sähköpostiviestiin liitetiedostoksi, mutta yleensä riittää, että niitä on 
kaksi. Yhden varaan rakennellaan puolueen tulevaisuus ja toisesta puhutaan silloin 
kun pitää saada vähän vaihtelua. 

Umvlllea 


Poliittisessa informaatiosodankäynnissä törmätään usein siihen ongelmaan, että asia¬ 
kas haluaa olla aina oikeassa. Kansaa halutaan kosiskella jopa haukkumalla ja uhkai¬ 
lemalla eikä niin epäsuosittua ajatusta olekaan, etteikö joku haluaisi yrittää tehdä 
siitä ainoan sallitun ajatuksen. 

Näitä asiakkaita varten on olemassa valikoima hämäräyrityksiä, joista tunnetuin on 
epäilemättä viestintätoimisto Umvlllea. Se vaikuttaa olevan paljon enemmän kuin 
pelkästään sitä, että Tuippis ja Pöntsä maksavat muille palkkaa asiakkaiden toivo¬ 
muksien toteuttamisesta, mutta ei kuitenkaan ole, ja siksi se sopii loistavasti sellai¬ 
sille asiakkaille, jotka luulevat ymmärtävänsä jotain politiikasta, mutta eivät kuiten¬ 
kaan ymmärrä. Oli idea millainen tahansa, niin Umvlllean työntekijät saavat sen vai¬ 
kuttamaan silkalta neroudelta. 

Jos haluaa uhata murskata polvilumpiot kaikilta niiltä, jotka äänestävät väärin, niin 
sitten kannattaa ottaa yhteyttä Umvllleaan, koska se osaa hyvällä onnella selitellä 
tällaisen vaalistrategian siten, ettei siitä joudu vankilaan. Ajatuksessa ei sinänsä ole 
mitään ihmeellistä ja sitä harkitsee moni ehdokas, mutta useimmat luopuvat ajatuk¬ 
sesta tajutessaan jo etukäteen, ettei uhkailu pelota ketään, jollei uhkauksia toteuteta 
koskaan. 

Suurin osa Umvlllean asiakkaista ymmärtää, että sen viestintään liittyy polvilumpioi- 
den murskaamista, mutta osa tajuaa tilanteen kunnolla vasta siinä vaiheessa kun 
pitäisi alkaa toteuttaa uhkauksia, koska se houkuttelee sellaisia asiakkaita, jotka luu¬ 
levat tietävänsä kaiken paremmin kuin kukaan muu. 

Umvlllean liiketoiminta on siinä määrin valtavaa, että sillä on varaa palkata vaikka 
Nipsu-Hyytikki avuksi siinä vaiheessa kun asiakas päätääkin muuttaa vaalistrategiaa 
kesken kaiken. Tappiotahan siitä tulee, mutta tärkeintä on kuitenkin pitää yrityksen 
maine sellaisena, ettei pelkästään tee sitä, mitä asiakas haluaa, vaan sillä on omiakin 
ajatuksia, koska se kielii asiantuntemuksesta. 

Yleensä ulkopuoliseen apuun ei ole tarvetta, koska suurin osa poliitikoista puhuu ar¬ 
vostavansa ihmisoikeuksia ja näissä tapauksissa on mahdollista selittää huumoriksi 
jopa se, että on uhannut survoa pikkuvauvoja klapikoneeseen, mutta aina on myös 
sen lajin oman tiensä kulkijoita, jotka eivät halua ottaa neuvoja vastaan ollenkaan 
vaan jättävät mieluummin selustansa kokonaan suojaamatta. 

Ongelmien ratkomista helpottaa se, että niiden kehittymistä voi seurailla kaikessa 
rauhassa. Taas oli varma tapaus, joka ei ollut jättänyt epäselväksi muuta kuin sen, 
että ottaisiko Nipsu-Hyytikkiin yhteyttä Tuippis vai Pöntsä. Vaalikampanja oli aloi¬ 
tettu uhkaamalla lähtettää tuhansia pakettipommeja niille, jotka kehtaava olla eri 
mieltä, ja siitä oltiin vaihdettu tuttuun taktiikkaan, jossa sadat botit levittivät sosiaali- 

sessa mediassa sellaista huhua, että se olikin ehdokas itse, joka oli saanut tappouh¬ 
kauksia, ja niiden levitteleminen oli nyt paha asia. 

Lopulta Pöntsä soitti ja kysyi, että voisiko enää tehdä mitään. Epäilys oli aiheellinen, 
sillä näitä tapauksia oli ollut jo niin paljon, että keinot alkoivat olla todella vähissä, 
mutta Nipsu-Hyytikki oli kuitenkin onnistunut keksimään vielä jotain uutta. 

“Neuvo häntä pakenemaan vainoajiaan toiselle puolelle maailmaa”, hän neuvoi. 
“Sieltä käsin vaalit on helppo hävitä, ja jos hyvin käy, niin hän ei kehtaa tulla enää 
takaisin.” 

Pöntsän mielestä ajatus oli ihan tarpeeksi loistava, sillä näissä tapauksissa asiakasta 
piti vain juoksuttaa jollain tekosyyllä siihen saakka, että vaalit oli hävitty. Muussa ta¬ 
pauksessa syntyi herkästi ajatus viime hetken pelastautumisyrityksestä, jossa Umvll- 
leaa syytettäisiin vaalikampanjan kaatumisesta, vaikka se olikin toiminut juuri niin 
kuin asiakas oli halunnut. 

Vastavallankaappaus 


Politiikassa sattuu usein sellaista, että joku saa niin hyviä alaisia, että hän luulee voi¬ 
vansa luoda uraa heidän avullaan, mutta vaaleissa asetelma kääntyykin päälaelleen, 
koska hyvät palvelijat kelpaavat kansallekin. Tällöin on tapana puhua vallankaap¬ 
pauksesta, joka on mukava selitys sille, että aivan väärät henkilöt ovat suosittuja. 

Tilanteeseen liittyy yleensä myös vastavallankaappausyritys, mutta siitä puhutaan 
vähemmän, koska se työllistää poliittisen informaatio sodankäynnin asiantuntijoita. 
Yleensä se on lähinnä haukkumista tai jotain Umvlllean erikoisalaan liittyvää, mutta 
joskus harvoin tehtävä kelpaa Nipsu-Hyytikillekin. 

Näin kävi esimerkiksi silloin kun erään puolueen puheenjohtaja joutui kohtaamaan 
sen tosi asian, että hänen palvelijansa saikin eduskuntavaaleissa viisitoista kertaa 
suuremman äänisaaliin kuin hän itse ja kohta tästä puhuttiin jo seuraavana pääminis¬ 
terinä. Onnekseen puheenjohtaja oli sentään liian typerä hätiköimään niin paljon, että 
tilanne olisi kehittynyt täysin mahdottomaksi, joten osaamiselle jäi vaihteeksi aivan 
riittävästi tilaa. 


Nipsu-Hyytikillä on tällaisia asiakkaita varten hieno tietokoneohjelma, jonka käyttö¬ 
liittymässä on paljon erilaisia kuvaajia sekä numeroista ja kreikkalaisista aakkosista 
muodostettuja arvoituksia, joiden tarkoitusta on hyvä arvailla. Sitä he sitten katseli¬ 
vat yhdessä puheenjohtajan kanssa ja sieltä se ilmeinen vastaus oli löytyvinään. 

“Näyttää siltä, että häiriköstä kannattaa tehdä presidentti”, Nipsu-Hyytikki totesi. 
“Parempaa keinoa saada hänet kannatuksineen pois puolueesta ei ole.” 

“Olen kyllä suunnitellut nostavani itseni presidentiksi”, puheenjohtaja vastasi siihen. 

“Nykyisessä tilanteessa kannattaa kuitenkin kohota ensin pääministeriksi ja pyrkiä 
presidentiksi vasta häirikön jälkeen.” 

“Naapurin Reiska sanoi, että kannattaisi yrittää houkutella hänet pettämään kannatta¬ 
jansa”, puheenjohtaja sanoi. 

“Kannattaisihan sen”, Nipsu-Hyytikki myönsi. “Monta vastavallankaappausta on 
kuitenkin jo suunniteltu sen varaan eikä se koskaan ole toiminut käytännössä, mutta 
tällainen eksytystaktiikka on onnistunut muissa yhteyksissä jo useita kertoja.” 


“Eikö olisi mahdollista selittää hänelle, ettei hän mitenkään voi olla niin suosittu kun 
minä en ole antanut siihen lupaa”, puheenjohtaja yritti vielä. 


“Se olisi pitänyt tehdä jo ennen kuin hän asettui ehdolle. Tässä vaiheessa hän ei enää 
siihen uskoisi.” 


15 



“Ne tehdään hänestä sitten presidentti kun muukaan ei auta”, puheenjohtaja myöntyi. 
Olihan Nipsu-Hyytikiltä ostettu perunasäkki ollut puolueen johtamisessa korvaama¬ 
ton apuväline, joten häneen saattoi varmaankin luottaa myös muissa asioissa. 

Ja niin kävi, että häiriköstä tuli presidentti ja puheenjohtaja sai pitää puoleensa. 

Automatisaatio 


Politiikan kiusallisimpiin ilmiöihin kuuluu haastaja, koska hän on ehdoton 
välttämättömyys, mutta myös valtava ongelma. 


Puolue tarvitsee häntä, koska hän pystyy luomaan liikehdintää tyhjästä eikä sen syn¬ 
tymekanismeja ymmärretä kunnolla edes asiantuntijatasolla. Rivipoliitikko istuu hil¬ 
jaa ja yrittää olla näkymätön silloin kun pitää yrittää keksiä jotain, mikä kiinnostaisi 
jotakuta muutakin kuin vain häntä itseään, ja haastaja tarjoaa helpon ratkaisun kyke¬ 
nemällä luomaan kiinnostavia vastakkainasetteluja tyhjästä. Hän tarvitsee vain jou¬ 
kon ihmisiä, jotka ovat jotain mieltä, ja kohta häntä seuraa jo toinen joukko, joka on 
eri mieltä. 


Näin saatua kannatusta on kuitenkin vaikea säilyttää, koska haastaja ei halua olla sa¬ 
maa mieltä kenenkään kanssa. Jossain vaiheessa hänen on pakko haastaa omat kan¬ 
nattajansa ja siitä syntyy hankala tilanne kaikille niille, jotka käyttävät häntä hyväk¬ 
seen. 


Haastajien kehittymistä yritetään hidastaa tarjoamalla heille niin paljon kulissien ta¬ 
kaista valtataistelua, että puolue ehtii hankkiutua heistä eroon ennen kuin he ryhtyvät 
tosissaan hankaliksi, mutta joskus sattuu sellaistakin, että joku puhkeaa kukkaan ol¬ 
lessaan johtavassa asemassa eikä varastossa ole toista hyvää haastajaa, johon hänet 
voisi vaihtaa. 


Tilannetta vaikeuttaa se, että melkein jokainen puolueaktiivi on tietävinään tilantee¬ 
seen toimivan ratkaisun ja sen on oltava erilainen kuin muilla, joten se paisuu 
yleensä valtavaksi ennen kuin puolueessa keksitään vahingossa hyvä ajatus. Kun 
asiat on sotkettu omalla osaamisella aivan mahdottomaan kuntoon, seurauksista ale¬ 
taan syyttää ulkoa tulevaa informaatiohyökkäystä ja tässä tapauksessa se todella toi¬ 
mii, koska muiden haukkumisesta syntyy niin voimakkaita konfliktitilanteita, että 
melkein kuka tahansa voi ryhtyä haastajaksi. Enää ei tarvita luonnonlahjakkuuksia 
vaan jopa puolueessa roikkuva nollaosaaja voidaan opettaa hyötymään riitelystä puo¬ 
len tunnin koulutuksella. 


Viisas puolue kehittelee tilanteen näin pitkälle mahdollisimman nopeasti ja Nipsu- 
Hyytikin oli ollut helppo viisastuttaa puolueita perunasäkkien avulla, sillä kun kai¬ 
kissa puolueissa luotettiin häneltä ostettuun säkkiin, niin niihin oli helppo istuttaa 
hyviä ajatuksia. 

Lisävarusteeksi tarvittiin vain bottiarmeija, jonka avulla minkä tahansa puolueen sai 
riitaantumaan nopeasti sosiaalisessa mediassa pyörivien höyrypäiden kanssa, joten 
hän saattoi viedä automatisoinnin täydellisyyteen saakka puhelinvastaajan avulla. Se 
kysyi asiakkaalta harvat tarvittavat tiedot ja välitti ne eteenpäin bottiarmeijalle, ja 
näin politiikassa oli taas yksi ongelma vähemmän. 

Vaikka ongelmien ratkaisemisen automatisoiminen vähentää informaatiosoturin työ¬ 
tilaisuuksia, se on kuitenkin oikein käytettynä pelkästään hyvä asia, koska politiik¬ 
kaan kehittyy helposti kaikkea sellaista, mihin ei kannata koskea ollenkaan, mutta 
koska siinä on kyse vallankäytöstä, kieltäytyminen muiden tärkeiksi kokemista tehtä¬ 
vistä voi johtaa kostotoimenpiteisiin. 

Politiikka on periaatteessa aina samanlaista, sillä on olemassa jotain sääntöjä, joiden 
nojalla voi päästä johtamaan, ja näistä säännöistä tulee kaikkein tärkein asia. 

Liian kauan valtaa käyttäneet ovat jatkuvasti epätoivoisia sen takia, ettei suurin osa 
heistä osaa käyttää sitä, koska asemiin on yletty sääntöjen avulla, mutta hallitsevan 
luokan leikkiminen antaa kuitenkin niin paljon itsevarmuutta, että on mahdollista 
tehdä tyhmyyksissään epätoivoisia ratkaisuja. Niitä taas on runsaasti tarjolla sen 
seurauksena, että olipa vakiomuoto millainen tahansa, sen liepeillä norkoilee toisina¬ 
jattelijoita, jotka haluavat muuttaa sääntöjä siten, että he pääsevät valtaan. 

Informaatio soturille toisinajattelijat eivät ole varsinaisesti ongelma, sillä kun valtaa 
ei ole päässyt käyttämään, voi kuvitella, että sen käyttäminen on helppoa ja toisina¬ 
jattelijat ovatkin olevinaan niin nerokkaita, etteivät he tarvitse apua. Ongelmallista 
heissä on se, että heidän keksimänsä typeryydet kiinnostavat niitä vallankäyttäjiä, 
jotka ovat muuttuneet riittävän typeriksi käyttämään niitä, ja toisinajattelijan on luon¬ 
tevaa työllistyä politiikan asiantuntijaksi, koska silloin hän voi käyttää kaiken aikan¬ 
sa sen miettimiseen, että kuinka järjestelmän voisi selättää peukaloimalla sääntöjä. 

Näiden asiantuntijoiden tunnistaminen on helppoa, sillä he paljastava joskus hahmot- 
tavansa valtarakenteen vain joksikin, mikä toisinajattelijoiden pitää yrittää kaataa. Se 
on ilmeistä varsinkin silloin kun joku unohtaa hetken verran teeskennellä, että de¬ 
mokratian ja vihamielisen diktatuurin kaataminen ovat kaksi eri asiaa, kuten normaa¬ 
lin ihmisen mielestä, mutta vaikka normaali ihminen osaa erottaa tällaisen oireilun 
perusteella periaatteettoman opportunistin oikeasta asiantuntijasta, hallitsevaa luok¬ 
kaa leikkivä väestön osa on mielestään liian tärkeä seuraamaan julkista keskustelua 
kunnolla ja kiinnittää huomiota mieluummin siihen, että asiantuntijaksi naamioitunut 
toisinajattelija luulee, että hänen älykkyysosamääränsä on ainakin tsiljoona, ellei 
peräti kaksi. Hän on valmis roolimalli, jota jäljittelemällä voi puhua kuin ymmärtäisi 
paljon enemmän kuin muut, joten mitä näitä asioita sen enempää miettimään. 

Valtiomuodosta sitten riippuu, että heitetäänkö hallitseva luokka lopulta pihalle vaa¬ 
leissa vain vedetäänkö se hirteen. 

Sitä odotellessa poliittisen informaatiosoturin kannattaa pitää koko ajan mielessään, 
että liian kauan vallassa olleissa puolueissa häärii sitä väkeä, johon kansa hermostuu 
jossain vaiheessa lopullisesti, ja siksi typerimpiin ongelmiin kannattaa keksiä auto¬ 
matisoitu ratkaisu, johon turvautumisesta liian itsevarman hölmönkin on vaikea 

jäädä kiinni, koska kukaan ei kuitenkaan viitsi syynätä puhelinlaskuja niin tarkkaan, 
että löytäisi siitä perityn nimellisen korvauksen. 

Parhaat asiakkaat löytyvät niistä piireistä, joissa vasta tavoitellaan valtaaja omataan 
lisäksi sellaisia taipumuksia, että tavoite on realistinen, koska niissä ei vielä uskalleta 
pyytää ihan mahdottomia. 

Talousromahdus 


Kuttujärvi oli sen lajin muuttotappiokunta, jossa ei ole koskaan paljon ketään asunut¬ 
kaan. Koko paikka oli niin merkityksetön, etteivät useimmat olleet kuulleetkaan siitä 
ennen kuin joku heitti televisiossa vitsinä, että siellä oli tapahtunut talousihme. 

Se oli kyllä osittain totta, sillä sen lähelle oli rakennettu nelikaistainen valtatie, jonta 
pitkin talouskasvun oli pitänyt tulla ihan muihin kuntiin itsestään ilman, että ke¬ 
nenkään tarvitsisi ymmärtää koko asiasta yhtään mitään. Kun neljäkymmentä vuotta 
meni eikä kasvua ollut vieläkään tullut, tie alkoi jo olla käyttökelvottomassa kunnos¬ 
sa eikä sen korjaamiseen onnistuttu mankumaan tarpeeksi rahaa mistään, joten osa 
siitä suljettiin ja eräs kiertotie kulki sattumalta Kuttujärven keskustan kautta. 

Jo pelkästään se sai kunnan talouden kasvamaan kohisten ja lähiseudulla sitä pidet¬ 
tiin vitsinä, mutta koska seutua ei tunnettu lainkaan muualla, vitsiä ei ymmärretty 
laajemmin vaan siitä tuli tärkeä poliittinen kiistakapula kun talouskasvua yritettiin 
liittää jokaisen puolueen ansioluetteloon keksimällä sille ihmeellisiä selityksiä. 

Valehteleminen oli niin kiivasta, että ensin maakunnan talous kaatui sen seuraukse¬ 
na, että itse keksittyä talousoppeja piti soveltaa käytäntöön, ja koska kukaan ei tie¬ 
tenkään ollut vastuussa mistään, seuraavaksi piti yrittää tuhota koko kansantalous. 

Kuttujärvi oli poikkeus, koska siellä uskallettiin muistaa, mitä oikeasti oli tapahtu¬ 
nut. Lisäksi siellä oli tapahtunut toinen talousihme, koska muualta tulleille nuoriso¬ 
poliitikoille oli tullut riitaa siitä, että keiden talousopit oli aiheuttaneet ensimmäisen 
talousihmeen, ja siitä syntyneen puukkotappelun jäljiltä oli yhä monta ruumista hu¬ 
kassa. Niiden löytäjille oli luvattu löytöpalkkioita, joten kuntaan virtasi väkeä enti¬ 
stäkin enemmän. 

Maan hallitus päätti lopulta hätäistunnossa kutsua Nipsu-Hyytikin avuksi, koska ta¬ 
lous oli selvästi romahtamassa eikä kukaan tiennyt ollenkaan, että mistä se johtui, 
sillä joka puolella sovellettiin kilpaa käytäntöön parhaita mahdollisia talousoppeja. 

Näissä tilanteissa piti keksiä poliitikoille muuta ajateltavaa, muta sitä ei voinut sanoa 
suoraan, koska he eivät ymmärtäneet olevansa ongelma, joten Nipsu-Hyytikki tarjosi 
älyllisesti stimuloivaa harrastusta, joka saisi ymmärryksen kehittymään uudelle ta¬ 
solle. 

“Mitähän se olisi”, kysyi valtiovarainministeri, jonka usko Nipsu-Hyytikkiin horjui 
vähäsen sen vuoksi, ettei puolueen perunasäkki ollutkaan ratkaisut ongelmaa, vaikka 
hän olikin kovasti kysellyt siltä neuvoa. 

“Jojo”, vastasi Nipsu-Hyytikki ja näytti sen ihmeen, että se, mikä pudotetaan alas, tu¬ 
leekin jollain tavalla takaisin ylös. Turhahan näitä oli itse keksiä, koska aina oli var- 

astossa toimivia ihmeitä, jotka eivät olleet olleet muodissa niin pitkään aikaan, että 
ne vaikuttivat taas uusilta. 

Valtiovarainministeri ymmärsi ajatuksen hienouden heti, sillä hän muisti elävästi, 
kuinka nerokkaaksi hän oli itsensä tuntenut opittuaan viime kerralla muutaman hie¬ 
non tempun, joilla oli voinut ällistyttää kavereita. Tällä kertaa jojosta ei tullutkaan 
pelkkää muoti-ilmiötä vaan suorastaan velvollisuus, koska kansantaloutta ei selvä¬ 
stikään voitu pelastaa ilman pakkokeinoja. 

Ky ky pankki 


Erään puolueen paikallisosastolle oli sattunut se tavallinen vahinko eli huomiota ol¬ 
tiin alettu hakea kannattamalla kaikkea mahdollista sellaista, mikä oli räikeässä ristir¬ 
iidassa omien etujen kanssa, ja lopulta homma oli karannut niin pahasti lapasesta, et¬ 
tei uskottavuudesta ollut enää mitään jäljellä. 

Näissä tapauksissa on tullut tavaksi kysellä Nipsu-Hyytikiltä, josko hän osaisi 
järjestää jonkun pitämään poliitikkoja järjestyksessä, koska häneltä se yleensä onnis¬ 
tuu. 

Vaikka kyse on tärkeästä liikesalaisuudesta, niin periaate on kuitenkin varsin yksin¬ 
kertainen, sillä mielenterveysongelmaisilla esiintyy samoja piirteitä kuin poliitikoil¬ 
lakin, mutta ne ovat paremmin hallinnassa. 

Jos juutalainen intoutuu kannattamaan natseja, kyseessä on joko poliitikko tai mie¬ 
lenterveysongelmainen, ja jollei hän osaa pitää sitä mitenkään outona vaan on pike¬ 
mminkin ylpeä vakaumuksestaan, niin kyseessä on ehdottomasti poliitikko. Sama 
periaate pätee muissakin vastaavissa tapauksissa, joten on mahdollista tunnistaa sell¬ 
ainen henkilö, joka sopii paimentamaan poliitikkoja. 

Ongelmana tässä on se, etteivät mielenterveysongelmat ole julkista tietoa ja siksi 
niistä kärsiviä pitää houkutella kertomaan niistä itse, ja koska suurin osa poliitikoista 
on intohimoisia nettitrolleja, täytyy kiertää panemassa lappuja ilmoitustauluille, jotta 
liikesalaisuus pysyy salaisuutena. Se vie paljon aikaa, mutta onni onnettomuudessa 
on se, että mielenterveysongelmaiset kärsivät muiden ennakkoluuloista ja siksi 
heidän on vaikea työllistyä, eli jos tarjoutuu mahdollisuus päästä johtamaan vaikka 
jotain puolueen paikallisosastoa, niin se on sentään parempi kuin ei mitään. 

Juuri tämän lajin itsetuhoisuutta esiintyy mielenterveysongelmaisilla varsin vähän, 
mutta yleensä kuitenkin riittää, että löytää jonkun, joka on joskus ollut täysin harho¬ 
jen vallassa, ja onnistunut myöhemmin kuntoutumaan työkykyiseksi. Sekin auttaa 
ymmärtämään poliitikkojen sekoilemista ja kuntoutumisesta on tarttunut matkaan 
kyky hillitä sitä. 

Näissä tapauksissa kannattaa järjestää tapaaminen, koska se on helpompaa kuin tieto¬ 
jen urkkiminen hienovaraisesti ja usein oikeasti tarvitaankin kuiville päässyttä alko¬ 
holistia, mutta tässä tapauksessa oli kuitenkin ilmeistä, että aisoihin saatu paranoidi 
skitsofrenia oli sitä huippuosaamista, mitä puoleen väki oli vailla. 

Nipsu-Hyytikki tiesi heti, ketä puolueelle kannattaa tarjota, koska hänellä oli tiedos¬ 
sa sopiva tapaus, joka asui oikeassa paikassa ja kannatti oikeaa puoluetta, mutta siitä 
ei sopinut mainita asiakkaille, koska heillä ei kuitenkaan ollut mitään estoja alkaa 
esittää järjettömiä vaatimuksia. Sen sijaan hän lupasikin katsella asiaa ja otti yhteyttä 

uudelleen vasta parin viikon päästä. 

Nuksi 


Politiikassa on tärkeää riidellä siitä, että kuka saa haukkua ketä ja kuka taas ei saa 
haukkua ketään. Kyse on pelkästään vapaaksi riistäytyneestä metakeskustelusta, joka 
yleensä laskee siihen osallistuvien kannatusta, mutta poliitikot kuitenkin kokevat sen 
tärkeäksi ja itsehän he päättävät siitä, että mihin aikaansa haaskaavat. 


Aika kuluikin näissä merkeissä niin mukavasti, ettei kukaan osannut varautua siihen, 
ettei sanakirjasta jonain päivänä löytyisikään enää yhtään sanaa, jota joku ei olisi jo 
ehtinyt kokea loukkaavaksi. Ongelma oli niin kiperä, että politiikan uskottavuus oli 
jo lähellä toipua vähäsen, mutta joku keksi kuitenkin ajoissa, että aletaan loukkaan¬ 
tua uusista sanoista. 


Pian olikin käynnissä jo hirveä touhotus siitä, että “nuksi” oli niin kauhea sana, ettei 
sitä saanut käyttää toisesta ihmisestä, mutta kun jäätiin viimein odotteleman, että 
joku käyttäisi sitä kuitenkin, niin tapahtui jotain peräti outoa eli mitään ei tapahtunut¬ 
kaan. 


Hankkeen puuhahenkilöt kysyivät neuvoa Nipsu-Hyytikiltä, koska tilanne alkoi olla 
hankala. Mitään vainottavaa ei löytynyt ja kohta ehkä oltaisiin siinä tilanteessa, että 
joku kadulla vastaan tuleva äänioikeutettu hymyilisi poliitikolle. 

“Ongelma on periaatteessa yksinkertainen, mutta käytännössä varsin mutkikas, kos¬ 
ka uusi sana ei tarkoita yhtään mitään”, Nipsu-Hyytikki totesi. “Pikaisella puhelin- 
gallupilla selvisi, että noin neljäkymmentä prosenttia väestöstä arvelee, että nuksi 
saattaa olla adjektiivi sai substantiivi, mutta sen tarkempaa merkitystä ei uskalla edes 
arvailla, ja loppuja koko asia ei kiinnosta ollenkaan.” 

Kukaan puuhahenkilöistä ei ollut tullut ajatelleeksi, että sanan täytyisi tarkoittaakin 
jotain, koska siihen saakka oli riittänyt, että loukkaantui jostain, minkä merkitystä ei 
välttämättä edes ymmärtänyt. Kuitenkin he lupasivat, että nuksi tarkoittaisi kohta jo¬ 
tain. 

“Mikä tässä on sitten se hankala asia”, he kysyivät. 

“Sanan merkitys pitäisi jotenkin opettaa kansalle nyt kun sen käyttäminen on jo ran¬ 
gaistava teko”, Nipsu-Hyytikki vastasi. 

Nyt puuhahenkilötkin tajusivat, että kyse oli todella hankalasta tilanteesta. 

“Kaikkein parasta olisi, että unohtaisitte koko nuksin ja yrittäisitte toisen sanan kans¬ 
sa uudelleen. Kuitenkin, jos olette valmiita ottamaan hölmöjä riskejä, niin joku voi 
kiertää käyttämässä sanaa naamioituneena ja sen merkitys selitetään suurelle 
yleisölle samalla kun sille kerrotaan yhteiskunnan vihollisen tuntomerkeistä.” 

Niin sitten kävi, että erään puolueen varapuheenjohtaja sai ensimmäisenä tuomion ih¬ 
misien haukkumisesta nukseiksi, mutta se ei ollut Nipsu-Hyytikin syytä, koska hän 
oli muistanut korostaa sitä, että ajatus oli huono. 

Ensiapu 


Poliittisessa informaatiosodankäynnissä pätee sellainen sääntö, että tilanne on hyvä 
kun vihollisia on paljon, koska kannatus syntyy siitä, että hyvä riita houkuttelee 
väkeä aina kummallekin puolelle. Oli aihe miten typerä tahansa, niin kun sellaisen 
saa aikaiseksi, oma kannatus kohoaa vääjäämättä. 

Menestyvän poliitikon tulee hyppiä koko ajan paitsi muiden puolueiden, myös kansa 
ja oman puolueen väen silmille, jotta hänen kannatuksensa kasvaa mahdollisimman 
suureksi, mutta aivan riskitöntä se ei ole, sillä vahingossa voi riitaantua myös omien 
kannattajiensa kanssa. Sitä on alkanut esiintyä paljon sen jälkeen kun poliittisen kes¬ 
kustelun pohjana alettiin käyttää nettitrollaamista, sillä kun dynaaminen kansanjohta¬ 
ja ei tiedä, keiden kanssa hän keskustelee, hän on pian riidoissa kaikkien kanssa. 

Muuan puolue oli niin syvällä näissä ongelmissa, ettei kannatus kasvanut enää edes 
vaihtamalla puheenjohtajaa ja kertomalla kansalle, että se oli niin merkittävä siirto, 
että kansan pitää ehdottomasti uskoa, että puolue on parantanut tapansa. 

Vielä aamulla Nipsu-Hyytikki oli syöttänyt sille disinformaatiota johtuen siitä, että 
häntäkin oli loukattu eikä ollut suinkaan vaikea selvittää, mistä sen poliitikot plagioi¬ 
vat puheenaiheita, mutta kun se hakeutui hänen asiakkaakseen, tilanne muuttui täy¬ 
dellisesti johtuen hänen erittäin korkeasta ammattietiikastaan. 

“Tilanne alkaa olla hyvin vaikea”, hän totesi. “Kyselyiden mukaan teitä vihaa koko 
väestö miinus puolueen oma väki ja muutama harva sukulainen.” 

“Sen voi varmaan selittää kokonaan muiden syyksi”, puoluesihteeri ehdotti. 

“Se ei toimi enää, koska väestöllä on ollut jo muutama vuosi aikaa oppia näkemään 
sen läpi.” 

“Mitä tässä sitten voisi tehdä”, puoluesihteeri kysyi. 

“Vaihdetaan puolueen logoa. Retiisi on sellainen yllättävä ja sympaattinen valinta, 
joka saa kansan unohtamaan kaiken, mitä te olette siitä puhuneet.” 

Ja niin kävi, että puolueen kannatus toipui ja siltä meni melkein kokonainen vuosi 
päästä siitä taas eroon. 

Karkulainen 


Poliitikoista puhutaan paljon sellaista, että heitä ajaisi eteenpäin vallanhimo, mutta 
yleensä kyse on lähinnä kovasta tarpeesta olla jotenkin parempi kuin sukulaiset tai 
naapurit. Menestystä ei välttämättä edes haluta itselle, koska sen saavuttaminen on 
vaivattomampaa kun panee lapset tekemään työt puolestaan. 

Poliittisesta informaatiosodankäynnistä taas puhutaan paljon sellaista, että kyse olisi 
suuresta salaliitosta, mutta se on kuitenkin yleensä pelkästään typerää. Nettiin 
lähdetään sillä ajatuksella, että oma kannatus nousee kun haukkuu muita tyhmiksi ja 
mielenvikaisiksi, ja se, että saakin itselleen sellaisen maineen, tulee täytenä yllätyk¬ 
senä. Erityisen ikävää se on silloin kun on yrittänyt luoda uraa lapselleen, sillä hän 
voi jopa lähteä karkuun jos maine alkaa kehittyä hyvin voimakkaasti tällaiseen suun¬ 
taan. 

Rönne oli näitä tapauksia. Hänellä olisi ollut edessä loistava tulevaisuus politiikassa, 
mutta hän oli päättänyt hylätä sen sekä vanhempansa vain siksi, että informaatio so¬ 
dankäynti oli mennyt vähän pieleen, ja koska hän oli ollut jo nelikymppinen valtio¬ 
varainministeri lähtiessään omille teilleen, viranomaiset eivät mahtaneet asialle 
mitään, sillä häntä oli jo kohdeltava täysi-ikäisenä. 


Näissä tapauksissa on mahdollista kaapata lapsi ja yrittää painostaa hänet palaamaan 
takaisin, sillä vapauden kaipuu on pohjimmiltaan sama asia kuin uskonnolliseen kult¬ 
tiin liittyminen, mutta koska kyse on vakavasta rikoksesta, kenenkään kunniallisen 
ihmisen ei kannata sekaantua asiaan siinä vaiheessa ollenkaan, jollei sitten saa sattu¬ 
malta vihiä suunnitelmista etukäteen, jolloin hyvä varoittaa uhria. Myöhemmin ti¬ 
lanne on kuitenkin aivan erilainen, sillä vanhempien on vaikea sotkea asioita vanki¬ 
lasta käsin ja näin puolue sai tilaa paremman ammattilaisen hankkimiselle. 


Nipsu-Hyytikki oli jo houkutellut Rönneä raivoamaan tarpeekseen pommittamalla 
häntä Twitterissä viesteillä, joissa häntä kehotettiin säälimään murhaajien ja raiskaa¬ 
jien sekaan joutuneita vanhempiaan, koska hänet kannatti saada vakuuttuneeksi siitä, 
että vanhemmat olivat todella löytäneet arvoistaan seuraaja ehkä jopa paikkansa 
maailmassa. Kun sinne asti päästiin, oli mahdollista alkaa miettiä, että mitä hän 
omalla elämällään tekisi. 


Lopulta alkoi vaikuttaa siltä, että oli aika keskustella näistä asioista, joten Nipsu- 
Hyytikki tarttui puhelimeen, ja reaktiosta huomasi heti, että aika todellakin oli koitta¬ 
nut. 


“Sen mätäisen psykopaatin huorako sinut apuun kutsui”, Rönne kysyi. “Eihän se mu¬ 
naton nyyhky koskaan uskalla likaisia hommiaan itse tehdä vaan huora houkuttelee 
muita tekemään ne.” 

“Puolueessa halutaan tietää, että olisitko lähdössä ehdolle presidentiksi”, Nipsu-Hyy- 
tikki vastasi. 


“Minä sanoin niille jo, että katsotaan sitten kun saan psykopaatin pään täytettynä ja 
valmiina ripustettavaksi seinälle.” 

“Vähän kohtuutonta vaatia tuollaista sivullisilta”, Nipsu-Hyytikki sanoi. 

“Ihan yhtä kohtuutonta on vaatia minulta, että tuottaisin kehuskelemisen aihetta psy¬ 
kopaatille ja rupuhuoralle.” 

“Noista asioista voi mainita selvästi vaalikampanjassa”, Nipsu-Hyytikki sanoi. “Tu¬ 
lee samalla vähän inhimillistä ulottuvuutta sen normaalin teeskentelyn rinnalle.” 

Rönne mietti asiaa hetken ja kysyi sitten: “Tarkoitatko, että haukkuisin ihmissaastan 
pystyyn olematta sen kanssa edes puhe väleissä.” 

“Jos haluat käsittää asian noin, niin mikä ettei.” 

Ja niin kävi, että Rönne voitti vaalit inhimillisen ulottuvuuden avulla ja hänen en¬ 
simmäinen joulurauhan julistuksensa nousi tavallisuudesta poikkeavan sisällön an¬ 
siosta kansainväliseksi uutisaiheeksi. Siinä kuuli kunniansa koko suku. 

Myyrä 


Kuten kaikki tietävät, vieraisiin piireihin soluttautuminen on erittäin helppoa, eli jos 
puolueessa käydään outoa valtataistelua, josta on hyötyä muille puolueille, kyse on 
luultavasti toisen puolueen soluttautujasta eli myyrästä. Oma väki toki tunnetaan 
kunnolla, mutta myyrä kykenee vaikuttamaan tutulta olematta kuitenkaan mitään 
sinne päinkään. 

Kuka tahansa voi ryhtyä myyräksi, joten heidän löytämisensä ei ole siinä mielessä 
Nipsu-Hyytikin ongelma, että hänen apuaan tarvittaisiin muiden puolueiden solutta¬ 
misessa, mutta puolueen puhdistaminen myyristä on sitten kokonaan eri asia. 

Eräs puolue oli niin syvällä näissä ongelmissa, että johtajiakin epäiltiin jo myyriksi. 
Kukaan ei luottanut enää kenenkään, joten sieltä otettiin yhteyttä Nipsu-Hyytikkiin. 

“Meillä on myyrien etsimistä varten aito japanilainen ninja”, hän kertoi. 

“Mitä sellainen osaa tehdä”, puoluesihteeri halusi tietää. 


“Ninja osaa muuttua niin täydellisesti osaksi ympäristöä, ettei häntä ole mahdollista 
pitää epäilyttävänä, sikäli kuin häneen sattuu edes kiinnittämään huomiota. Virheitä 
hän ei tee ollenkaan, sillä hänen esi-isänsä kehittyivät kiipeilemään seinillä pilkkopi- 
meässä ja hyppäämään seinältä toiselle vaikka sokkona. Hyvän tarttumakohdan pys¬ 
tyy huomaamaan näkemättäkin ja samaa kykyä voi soveltaa ihmisien välisiin suhtei¬ 
siin, joten jos hän haluaa vaikuttaa luotettavalta, niin hän vaikuttaa täysin luotettaval¬ 
ta.” 


“Myyrän tunnistaminen ei ole hänelle mikään ongelma, sillä hän pystyy näkemään 
sellaista, mitä normaali ihminen ei pysty edes kuvittelemaan”, Nipsu-Hyytikki jatkoi. 
“Jos hän haluaa päästä sisälle ilman lupaa, hän näkee parhaan reitin katsomalla mai¬ 
semaa, ja jos joku näkisi hänen käyttävän sitä, hän huomaa sen etukäteen ja valitsee¬ 
kin toisen. Avainlukot ovat vähän hankalia, mutta muuten pätee se periaate, että jos 
joku on avannut oven aikaisemmin, hän saa ovesta kaikki siihen tarvittavat tiedot. 
Samoin hän kykenee naamioituessaan imemään esineistä niiden aiempien käyttäjien 
taidot, joten hänet on mahdollista soluttaa aivan mihin tehtävään tahansa.” 

“Kuulostaa hyvältä”, puoluesihteeri sanoi. “Milloin hän voisi aloittaa?” 

“Hän aloitti jo viime kuussa ja löysi seitsemän myyrää. Ei kannata odottaa, että asia¬ 
kas päättää hakea apua, koska myyrä voi huomata sen.” 

Arabisyksy 


Puoluepolitiikassa kaikkein kiinnostavin asia on jonkun muun kannatus. 

Todella moni jättää oman kannatuksen sen varaan, että poseeraa vaalimainoksissa sa¬ 
malla tavalla kuin melkein kaikki muutkin ja antaa moneen kertaan kuultuja vaalilu¬ 
pauksia. Ammattilaisen pitää olla tarkkana, että hän osaa tunnistaa ne joukosta roh¬ 
keat ehdokkaat, joille voi ehdottaa, että mitä jos yritettäisiin erottua joukosta poseer¬ 
aamalla vähän eri asennossa kuin muut, ja jos puhe täytyy pitää, niin hyvän saa 
yleensä sillä kun kaivaa arkistojen kätköistä vanhan, vaihtaa muutaman sanan ja pa¬ 
nee loput uuteen järjestykseen. 

Jonkun muun kannatus on sitten täysin eri asia. Kun kyse on siitä, että tuoko joku 
muu omalle puolueelle riittävästi kannatusta tai viekö joku siltä liikaa kannatusta, 
keskittymiskyky herääjä asioita voidaan pohtia ajan kanssa. On jopa mahdollista 
suunnitella puolueelle linja lähtemällä siitä, että tärkeintä on viedä kannatus joltain 
toiselta puolueelta, sillä vaikka kokonainen minuutti on pitkä aika kun mietitään, 
mitä voisi itse tarjota kansalle, niin näissä puuhissa vuosikymmen on vasta alkuläm¬ 
mittelyä. 

Eräs puolue oli paneutunut näihin asioihin sellaisella innolla, ettei kukaan enää muis¬ 
tanut, mitä se oli joskus ollut edustavinaan, mutta suunnitelmat saada muiden kanna¬ 
tus itselle olivat vain kasvaneet. 

“Me tarvitsemme Arabikevään”, puolueen puheenjohtaja sanoi Nipsu-Hyytikille. 
“Mitä te sillä teette”, Nipsu-Hyytikki kysyi. 

“Se oli sosiaalisessa mediassa masinoitu vallankumous ja sellaisella pääsee helposti 
ainoaksi valtapuolueeksi”, puheenjohtaja kertoi. “Hallitukset salailevat näitä asioita, 
ettei samanlaisia vallankumouksia tulisi lisää.” 

“Hallituksilla on yhteyksiä avaruusolentoihin”, puoluesihteeri kertoi jostain syystä. 

“Amatöörien juttuja”, Nipsu-Hyytikki totesi. “Ammattilainen uskottelee kansalle, 
että vallankumous on jo tapahtunut, ja näin siihen ei sisälly minkäänlaista epäonnis¬ 
tumisen riskiä.” 

Seuraavissa vaaleissa puolue saikin täydet sata prosenttia äänistä, koska kansa uskoi, 
että valta oli jo sillä ja vaalit olivat pelkkä muodollisuus. 

Viestintästrategia 


Politiikassa syntyy uusi salaliittoteoria keskimäärin joka neljäs kerta kun joku politii¬ 
kan asiantuntijoista lausuu julkisesti asiantuntevan mielipiteensä, sillä epävarmuus ei 
kuulu heidän toimintakulttuuriinsa ollenkaan. Pitää olla varma asiasta, vaikkei tietäi¬ 
si siitä yhtään mitään, ja asiaan perehtyminen on kokonaan poissuljettu vaihtoehto, 
koska arvio on sitä parempi, mitä pikemmin siitä kertoo suurelle yleisölle. Oli aihe 
mikä tahansa, niin paras neljännes puhuu jotain aivan mystistä ja muut sitten jäljitte¬ 
levät sitä, jotta he edes kuulostaisivat siltä kuin kuuluisivat ensimmäisien joukkoon. 

Politiikan asiantuntijan ei tarvitse olla lainkaan älykäs tai koskaan oikeassa, joten 
tälläkin tyylillä pärjää niissä piireissä aivan mainiosti. 

Asiantuntemuksen taso onkin tärkein syy siihen, että vaaleissa valitaan yhä enemmän 
niitä ehdokkaita, jotka tulevat politiikan ulkopuolelta, koska kansa tuntee heidät par¬ 
emmin. Taito hoitaa asioita yleensä puuttuu, mutta heistä on paljon helpompi arvata, 
mitä he edustavat, kuin niistä, joilla on kokemusta asioiden hoitamisesta, ja he myös 
vaikuttavat rehellisemmiltä, koska kansa ei ole kuunnellut vuosikausia ihmeellisiä 
teorioita siitä, kuinka sitä on huijattu äänestämään heitä. 

Eräs kansanedustaja oli hakeutunut näissä merkeissä Nipsu-Hyytikin autettavaksi. 

“Eihän tässä mitään hätää ole. Tiedotusstrategia vain on epäonnistunut täydellisesti”, 
hän kertoi. “Kansa uskoo, että olet saanut kannatuksesi verkostoitumalla, eli 
käytännössä joukko toimittajia ja virkamiehiä valehtelee työajalla saadakseen sinut 
vaaleissa läpi.” 

“Mitä tässä tilanteessa voisi tehdä?” 

“Alat vain trollata Twitterissä. Lööppimedia lainaa provosoivat twiitin sellaisenaan 
eikä salaliittoteorioille jää kunnolla tilaa kun riitelee avoimesti kaikkien niiden kans¬ 
sa, joista ei satu pitämään. Tiedotusvälineitä haukkumalla voi korostaa sitä, ettei kan¬ 
natus ole millään muotoa niiden taholta tulevan avun tulosta, joten asiantuntijoiden 
on pakko alkaa selitellä kannatusta onnistuneella trollaamisella.” 

Ja niin kävi, että kansa alkoi taas luottaa kansanedustajaan, koska hän ei vaikuttanut 
enää harrastavan epämääräisiä salaliittoja. 

Kansallinen turvallisuus 


Politiikan käyttövoima on eräänlainen pyramidihuijaus, joka syntyy kun johtajat pu¬ 
huvat kuin heillä olisi jotain salaista tietoa, jonka avulla he ymmärtävät jotain parem¬ 
min kuin muut. Kohta heidän ympärillään on liikehdintä, jossa ne, jotka ovat hurah¬ 
taneet uskoon ensimmäisien joukossa, ovat jotenkin parempia kuin muut. 

Turvallisuuspolitiikassa on paljon salaisuuksia, joten sinne on hyvä rakennella pyra¬ 
mideja, mutta puolustusministeri oli kuitenkin löytänyt sieltä tilaa vielä yhdelle. 

“Meidän puolueemme tarvitsisi jonkin kansalliseen turvallisuuteen liittyvän järjes¬ 
telmän”, hän kertoi Nipsu-Hyytikille. 

“Digi digi digi ja valtava budjetti”, Nipsu-Hyytikki ehdotti. 

“Juuri tuota sen pitää olla”, puolustusministeri huudahti. “Mitähän sellainen voisi 
tehdä?” 


“Se voisi olla tietojärjestelmä, jonka tarkoituksesta kukaan ei ota mitään selvää. Tar¬ 
koituksesta voisi vihjailla tarpeen mukaan, mutta ei niin selvästi, että joku pystyisi 
väittämään, että se on huono.” 


Puolustusministeri piti ajatuksesta kovasti, sillä näillä hankkeilla oli ikävä taipumus 
olla toimimatta silloin kun niitä tarvittiin. Muulloin niitä oli helppo pitää tarpeellisi¬ 
na, mutta monen poliitikon ura oli kaatunut näiden kriittisien tilanteiden takia. 


“Data on näissä hankkeissa tärkeä asia”, Nipsu-Hyytikki kertoi. “Sitä pitää louhia ja 
käsitellä. Toinen tärkeä asia on algoritmi, joka on hyvä panna palvelimeen, että se 
vaikuttaa tekevän jotain. Käytännössä järjestelmä ottaisi dataa sisään, tekisi sille jo¬ 
tain monimutkaisien algoritmien avulla ja laskisi ulos käsiteltyä dataa.” 


“Kuinka tällaisen hankkeen voisi sitten esitellä kansalle?” 


“Palvelimia varten tulee olla valtava halli, sillä järjestelmä on sitä tehokkaampi, mitä 
suurempi halli on. Myöskään salailussa ei pidä säästellä, sillä erittäin salainen hanke 
vaikuttaa myös erittäin toimivalta. Koko kansa ei luota siihen, mutta se uskoo sen 
kuitenkin tekevän jotain ja näin voidaan keskittyä perustelemaan sitä, että siihen tu¬ 
lee luottaa.” 


Ja niin kävi, että vaikka turvallisuuspolitiikassa petti lopulta kaikki muu mahdolli¬ 
nen, kansa sai silti toivoa Nipsu-Hyytikin luomasta järjestelmästä, joka toimi täysin 
moitteettomasti. 

Sijaiset 


Poliittisen informaatio sodankäynnin mullistavimpiin havaintoihin kuuluu ehdotto¬ 
masti se, että kansa uskoo kaiken, mitä sille sanotaan. Poliitikko voi luvata sille mitä 
tahansa, koska lupauksien rikkomien ei ole mahdollista, jollei anna kansalle lupaa 
ajatella, että näin on päässyt käymään. Jos kannatus kuitenkin romahtaa, niin kyse on 
jonkun muun vihamielisestä informaatiohyökkäyksestä ja kannattajia pitää komentaa 
palaamaan takaisin. 

Joskus se kuitenkin kestää kauan ja sitä varten on hyvä etsiä sijainen, joka jaksaa 
huolehtia huutamisesta ja haukkumisesta pitkiäkin aikoja. 

Nipsu-Hyytikillä on varalla runsaasti alan huippuosaajia, joten oli luonnollista, että 
häneen otettiin yhteyttä kun hallituksen kannatus romahti. Sijaisen tai kaksi saa ke¬ 
neltä tahansa alan yrittäjältä, mutta moni ei pysty toimittamaan sijaista jokaiselle 
ministerille. 

Hallitus käsitteli vastuuta ammattilaisen elkein, eli sitä ei ollut näkynyt vähään ai¬ 
kaan ollenkaan ja tuskin näkyisi pitkään aikaan, sillä mitään epärehellistä ei ole ta¬ 
pahtunut, jollei kukaan syyllisistä tunnusta sitä. Avustajakaartillakin oli niin paljon 
poliittista kunnianhimoa, ettei senkään sopinut sekaantua asiaan, mutta tilanteen sel¬ 
vittelemistä varten oli kuitenkin onnistuttu löytämään harjoittelija, joka osasi ratkais¬ 
ta ongelmia. Hän osasi kertoa, mitä päättäjän täytyy tehdä jos tabletti valittaa, että 
akku on tyhjä, joten tilanteen hallitseminen siirtyi luontevasti hänelle. 

“Pääministerin sijainen saisi olla sellainen harmittoman näköinen, josta tulee kuiten¬ 
kin sellainen tunne, että hän voi paljastua kirvesmurhaajaksi jos hänelle väittää vas¬ 
taan”, harjoittelija kertoi Nipsu-Hyytikille. “Ei ole haitaksi jos hän osaa kertoa levot¬ 
tomia teorioita poliittisista salaliitoista, mutta sekin riittää, että hän osa lukea vuoro¬ 
sanoja ulkoa.” 

“Meiltä löytyy juuri sopiva sijainen ja lukulaite, joka generoi uusia salaliittoteorioita 
tarpeen mukaan. Mitä muuta saisi olla?” 

“Valtiovarainministeriksi sopii reilu, mutta tiukka tyyppi, josta saa sellaisen vaikutel¬ 
man, ettei hän ole koskaan varastanut mitään, ja jos onkin, niin sitä ei kannata pyytää 
takaisin. Sisäministeriksi joku, jonka käsittelyssä saa luultavasti kirkua ennen kuin 
kuolee, koska sijaishallituksen on kyettävä olemaan tiukkana, ja puolustusministeri 
voisi vaikuttaa sotahullulta. Muilla ei ole niin väliä, niin että kunhan nyt joku.” 

“Muuten ihan hyvä roolitus, mutta itse valitsisin ulkoministerille sellaisen sijaisen, 
joka vaikuttaa voivan löytää palkkamurhaajan ulkomailta”, Nipsu-Hyytikki sanoi. 
“Oletko harkinnut uraa poliittisen informaatiosodankäynnin parissa?” 

“Politiikka on kyllä kiinnostanut enemmän, mutta tässä lähiaikoina on alkanut vai¬ 
kuttaa siltä, että varsinainen osaaminen löytyykin yritystoiminnan puolelta.” 

“Siellä on niin häiriintynyt meininki, että politiikkaa tulee pian ikävä. Työllistit juuri 
hyvän joukon edellisellä urallaan epäonnistuneita yrittäjiä, ammattijohtajia ja ammat- 
tiyhdistysihmisiä.” 

Poliittinen murha 


Vaikka ninja antaa täydellisen suojan lukuisia uhkia vastaan, niin politiikassa täydel¬ 
lisyys on kuitenkin yksi vaarallisimmista huonouden muodoista, koska siellä on 
lähes mahdotonta määritellä totuudenmukaisesti sitä, että kuka osaa mitäkin. Jo se on 
paljon, että poliitikko muistaa kiittää puoluekoneistoa siltä saamastaan avusta, koska 
tapa käsitellä asioita on sellainen, että kun joku osaa, niin se tarkoittaakin sitä, että 
me osaamme, eikä tarvitse mennä paljon pidemmälle kun se minä, joka osaa. Sitten 
voidaankin jo alkaa jakaa huippuosaajan virkoja kaveripiirissä. 

Poliittisien murhien ehkäiseminen ninjan avulla johtikin lopulta siihen, että näitä 
tehtäviä hoiti niin suuri joukko huippuosaajia, että ninjan palkkio muuttui tarpeetto¬ 
maksi menoeräksi. Kun siitä ja muusta ylimääräisestä luovuttiin, kansa sai sellaisen 
käsityksen, että kulut yritettiin pitää aisoissa, eikä mennyt kauaakaan kun ensimmäi¬ 
nen poliitikko jo tapettiin, koska tilanne oli kehittynyt sellaiseksi, ettei mitään 
näkyvää toimintaa poliittisien murhien ehkäisemiseksi ollut ja yrittäjiä oli paljon. 

Syyllistä ei löytynyt mistään, joten syntyi hirveä hälinä kun normaalin asiantuntija- 
kaartin lisäksi myös tämän nimenomaisen alan asiantuntijoilla oli kova tarve vaikut¬ 
taa ymmärtävänsä tapahtuneesta jotain. Pian tilanne olikin niin solmussa, että oli 
pakko turvautua Nipsu-Hyytikin apuun. 

Aluksi meni lähes kolme kuukautta melkein täydellisesti hukkaan sen johdosta, että 
sisäministeri oli tehnyt komean uran poliittisien murhien ehkäisemisen parissa ja 
hänellä oli mielestään varaa juuttua kertoilemaan tarinoita siitä, mikä kentällä toimi¬ 
valta henkilöstöltä oli mennyt pieleen. 

Lopulta viranomaiset hermostuivat lopullisesti yhtäläisen villeihin kertomuksiin ri¬ 
kostutkinnan etenemisestä ja sisäministeri joutui eroamaan, mutta tilanne oli kehitty¬ 
nyt jo sellaiseksi, että asiakkaalle oli enää turha yrittää myydä hyvää tuotetta, koska 
sellaista ei ollut, vaan sen sijaan sille kannatti myydä sen itse kyhäämä tuote, jotta ei 
tarvitsisi juosta pakoon. 

“Tässä on nyt sellainen ongelma, että asiantuntemusta on aivan liikaa”, Nipsu-Hyy- 
tikki kertoi uudelle sisäministerille. “Se kannattaa organisoida samalla tavalla kuin 
vaikka Kennedyn murhan tutkiminen.” 

“Tarkoitatko, että ongelma muutettaisiin mysteeriksi ja piilotettaisiin näkyvälle pai¬ 
kalle?, kysyi sisäministeri, jolla oli kokemusta tällaisesta ongelmien selvittelemi¬ 
sestä. 

“En suinkaan, koska se on jo saavutettu. Asiantuntijapiireissä käy jo sellainen kuhi¬ 
na, ettei edes murhaajan löytyminen todista enää yhtään mitään, joten nyt kannattaisi 
vuokrata jokin messukeskus teorioiden esittelemistä varten ja panna tapahtuman nim- 

een vuosiluku, jotta yleisö tottuisi mahdollisimman pian siihen ajatukseen, että sa¬ 
manlaisia tilaisuuksia tulee vielä paljon enemmänkin.” 

Pakotie 


Puolueiden keskeisimpiin ongelmiin kuuluu se, että poliitikot ovat yleensä ottaen 
liikkeellä tehdäkseen naapurit ja sukulaiset kateellisiksi. Omaan kampanjaan ahde¬ 
taan mahdollisimman paljon sellaista, millä saa kannatusta, ja tästä syystä puolue 
erottuu muista erilaisen logon avulla. Mitään ihmeempää imua siinä ei ole, koska se 
ei edusta mitään vaan toimii kattojärjestönä niille poliitikoille, jotka pitävät sen lo¬ 
gosta. 

Äänien kalastelemisen vapautta korostetaan pyrkimällä leimaamaan jokin jokin muu 
puolue politisoituneeksi, ja koska leima on pelottava, sitä yritetään torjua ja lopulta 
jokin puolue valikoituu melko sattumanvaraisesti kaikkien muiden viholliseksi, jol¬ 
loin se ei kykene puolustautumaan. Sen kannatus toki nousee pilviin, koska kansa 
kuitenkin kaipaa politiikalta politiikkaa, mutta yksittäisen poliitikon kannalta tilanne 
on vaikea, sillä kannattajien kerääminen joka suunnalta onkin politisoituneessa lii- 
kehdinnässä petturuutta. Ei voi millään olla tavallinen oikeisto-vasemmisto-keskus- 
talainen poliitikko, joka yllättyy nähdessään kuinka hän sijoittuu poliittiselle 
kentälle, vaan kentältä on todellakin pakko löytää oikea paikka ja pysyä siinä. 

Erityisen vaikea tilanne on puoleen johdolle, joka on tottunut huolehtimaan vain 
omista asioistaan eikä halua edes kokeilla, millaista poliittisen liikehdinnän asioista 
huolehtiminen on. 

Erään tämän kohtalon kokeneen puolueen puheenjohtajan asema oli jopa poikkeuk¬ 
sellisen tukala, sillä hän oli mukana politiikassa lähinnä kilpaillakseen paremmuu¬ 
desta erään sukulaisensa kanssa ja puolueen politisoituminen sotki asiat pahemman 
kerran. 

“Kyllä tilanne nyt valitettavasti näyttää siltä, että joudut olemaan asioista samaa 
mieltä Runna-serkun kanssa jos haluat pääministeriksi”, Nipsu-Hyytikki pahoitteli. 

“Eikö tässä tilanteessa todellakaan voi tehdä mitään”, puheenjohtaja kysyi apeana. 

“Tällä hetkellä 83% kansasta pitää sinua parhaana vaihtoehtona, mutta jos valitset 
Runna-serkun kanssa riitelemisen, niin se 83% pitää sinua petturina. Paljon 
vähemmästäkin menee maine kokonaan pilalle.” 

“Entä mitä pakoreittejä on tarjolla?” 

“Paras on se vanha tuttu, jota en kehtaa mainita ääneen, koska siitä pitäisi laskuttaa.” 

Ja niin kävi, että puheenjohtaja vetäytyi syrjään valitellen väsymystä, masennusta ja 
alkoholiongelmaa ja alkoi toipua sopivasti sen jälkeen kun pahin noste meni ohi. 

Identiteettivarkaus 


Politiikassa on paljon kirjoittamattomia sääntöjä, jotka määräävät johtajuuden muo¬ 
dostumisesta. Jos on esimerkiksi ollut puolueessa kauemmin kuin joku muu, omaa 
enemmän johtajuutta kuin hän, mutta jos uusi tulokas etsiytyy jonkun puolueessa 
vieläkin kauemmin olleen suosioon, niin sitten hänellä onkin enemmän johtajuutta. 

Tavallinen kansa ei ymmärrä näitä asioita vaan ajattelee, että kannatuksen puuttumi¬ 
nen on aivan riittävän selvä merkki siitä, ettei mitään johtajuutta ei olekaan, mutta ti¬ 
lanne on kuitenkin täysin päinvastainen, sillä ihmiset tarvitsevat sellaisia johtajia, 
joista he eivät pidä lainkaan, ja kun johtaja ei menesty vaaleissa, niin vapaata aikaa 
on paljon, jolloin hän pystyy tutustumaan sääntöihin kunnolla ja saavuttamaan lopul¬ 
ta sellaisen johtajuuden tason, että voi alkaa keksiä itse lisää sääntöjä. 

Puolue kehittyykin helposti sellaiseksi, että sillä on runsaasti johtajuutta, mutta aivan 
liian vähän kannatusta, koska se tekee merkittävästä kansansuosiosta nauttivan polii¬ 
tikon elämän liian vaikeaksi. Yhtäältä pitäisi säilyttää suosionsa palvelemalla kannat¬ 
tajiaan, mutta toisaalta pitäisi myös palvella kuuliaisesti johtajia, joilla ei ole yleensä 
mitään otetta näihin asioihin, koska taidot ovat kehittyneet aivan eri suuntaan, ja 
tästä syystä on helpointa liittyä johonkin toiseen puolueeseen. 

Puolue kuitenkin tarvitsee kannatusta ja siinä on eduksi se, että kavereiden kehumi¬ 
nen ja muiden haukkuminen on kehittynyt johtajapiireissä niin tehokkaaksi julki¬ 
suuskuvan rakentamiseksi, että suositun poliitikon kannatuksen saa siirrettyä helpos¬ 
ti omalle puolueelle. Tarvitsee vain levittää huhua, jonka mukaan joku on siirtynyt 
omaan puolueeseen, koska se uskotaan varmasti, ja jollei kannatus tulekaan perässä, 
niin valitaan joku muu ja kokeillaan onnea uudemman kerran. 

Näitä hyökkäyksiä vastaan on helppo puolustautua jos uhri on halukas sekaantumaan 
polvilumpioiden murskaamiseen, mutta jollei ole, niin on pakko yrittää vastata infor- 
maatiohyökkäykseen vieläkin paremmalla informaatiohyökkäyksellä. Sitä varten ke¬ 
hitellään hyvä tarina, jonka mukaan se toinen puolue ei ollutkaan sopiva, mutta siinä¬ 
kin on omat ongelmansa. 

“Millainen se toinen puolue on”, Nipsu-Hyytikki kysyi Leetiltä, joka oli saanut tietää 
loikanneensa. 

“Mitä minä siitä tiedän, niin se on eräänlainen yhdistelmä tyhmyyttä ja korruptiota. 
Joskus joku kehuskelee ryyppyreissuillaan”, Leeti kertoi. 

“Johtajista ei sovi lausua tuollaisia totuuksia. Pitää sanoa, etteivät aatemaailmanne 
sopineetkaan täysin yhteen, tai muuten he loukkaantuvat eikä se hyökkäys ehkä lopu 
koskaan.” 

“En minä tiedä, että sillä mitään aatetta olisi”, Leeti muisteli. “Lähinnä sen väki vat¬ 
voo salaliittoja, joissa on usein avaruusolentoja, ja välillä joku joutuu elinsiirtoleik¬ 
kaukseen vaihtoehtohoitojen takia.” 


“Se on salattua viisautta, jota tavallinen ihminen ei ymmärrä”, Nipsu-Hyytikki ker¬ 
toi. “Kuitenkin tästä on mahdollista selviytyä menemättä yksityiskohtiin. Mitään var¬ 
muutta onnistumisesta ei ole, mutta jos hyvin käy, niin kohta löytyy toinen hyvä uhri 
ja informaatiohyökkäys loppuu omia aikojaan.” 

Ansa 


Poliittisessa informaatiosodankäynnissä kiinnitetään aivan liian vähän huomiota yk¬ 
sittäisien sekopäiden harrastuksiin. Nettisodankäynti on kiivasta ja vähintään joka 
toinen uhoaa jostain vallankumouksesta, mutta kun kaaokselle etsitään syyllisiä, niin 
aina löytyy jokin aivan muu taho. 

Kerran syylliseksi valikoitui Viestintätoimisto Köytsä, joka ei edes ollut sekaantunut 
koskaan politiikkaan millään tavalla. Maineen palautuminen vei vuosia ja sinä aika¬ 
na ehti loistavasti paneutua poliittiseen nettikeskusteluun kunnolla. 

Lopputulos oli keskustelualusta, joka esti poliittista keskustelua muuttumasta riite¬ 
lyksi syöttämällä reilusti ylläpidon nimissä sopivan määrän uusia aiheita, mutta kos¬ 
ka tarkoitus oli siivota nettiä sekopäistä, se ei vielä riittänyt vaan tuotekehitys oli val¬ 
mis vasta kun käyttäjä ei pysty enää käymään edes vessassa vaan tietokoneen vier¬ 
essä oli oltava ämpäri sitä varten. 

Luonnollisesti sen ylläpitäjiä ei pystytty jäljittämään, ettei sitä kyetty tunnistamaan 
viestintätoimiston kehittämäksi juoneksi, joten hämmennys ei ollut aivan vähäinen 
kun tuotekehitys saatiin viimein valmiiksi ja kaikille vallankumouksesta uhoaville 
poliittisille klikeille alettiin luoda omia keskustelualueita. 

Yleensä ottaen kehitystä ei pidetty lainkaan vastenmielisenä, koska Internet oli vii¬ 
meinkin lähes sitä, miksi sen aikoinaan haaveiltiin kehittyvän, ja työpaikoilta puuttui 
paljon turhia ihmisiä, mutta puolueilta katosi niin paljon kaikkein kunnianhimoisinta 
väkeä, ettei niissä enää kyetty enää luomaan sellaista innostusta, jolla voi ohjailla 
vaaleissa kansan äänestyskäyttäytymistä tarvitsematta kiinnittää huomiota sen arvos¬ 
telukykyyn. Epäluotettavat marginaaliliikkeet uhkasivat saada taas lisää jalansijaa 
politiikassa, ja niinpä hallitus julisti lopulta hätätilan. 

Apuun kutsuttiin luonnollisesti Nipsu-Hyytikki, joka oli aikaisemminkin selvitellyt 
mahdottomilta vaikuttavia ongelmia. 

“Sitä on todella vaikea kieltää, koska enää yhtään parempaa ehdokasta esimerkilli¬ 
sesti ylläpidetyksi keskustelualustaksi ei löydy”, hän kertoi pääministerille. “Kukaan 
ei hauku ketään eikä riitaa synny edes haastamalla.” 

“Jotain tässä kuitenkin pitäisi keksiä, jotta puoluekoneistot saadaan taas toimimaan 44 , 
pääministeri totesi. 

“Me voisimme houkutella väen pois sieltä tarjoamalla sille jotain vieläkin parem¬ 
paa”, Nipsu-Hyytikki aprikoi. “Se piti aikaisemmin haukkumisesta ja uhkailemisesta, 
joten jos sen alan poliittinen vaikuttaminen otetaan tuotekehityksen kohteeksi, niin 
asiallinen keskustelu ehkä lakkaa kiinnostamasta.” 

Yli vuosi siihen meni, mutta lopulta asiakas kuitenkin pääsi nauttiman sellaisesta 
ryöpytyksestä, ettei moista oltu ennen nähty. 

Kriisiapu 


Ammattilainen on työtehtävissä korkeintaan niin pätevä kuin asiakas antaa hänen 
olla, ja Nipsu-Hyytikin alalla pääsee välillä olemaan epäonnistujakin, koska puoluei¬ 
siin tunkee sitä väkeä, joka luulee tietävänsä kaiken parhaiten. Enää ei edes pyritä 
edustamaan tuttuja kansanjoukkoja vaan luoman omia, jotta ego pääsisi paisumaan 
kunnolla. 

Näissä merkeissä sitten heitellään erilaisia täkyjä ja etsitään netistä summittaisesti jo¬ 
tain uutta poliittista liturgiaa siinä toivossa, että kannatus kasvaisi, ja jos se kasvaa, 
niin sitten ei yhtään tiedetä, että mitä se on. Näistä asioista valehdellaan sillä asen¬ 
teella, että jonkun muun kannatus on huonompaa ja sen takia pitäisi ehkä rajoittaa sa¬ 
nanvapauttakin, jotta kilpailija saataisiin ahdinkoon. 

Poliittisen informaatio sodankäynnin ammattilainen tunnistaa helposti ääriliikkeiden 
äänitorvia yllättävissäkin paikoissa, mutta puolueissa ollaan määrätietoisesti sitä 
mieltä, että todellinen ongelma on jonkin muun puolueen kannatus. Sitä liturgiaa jan¬ 
kuttavat niin oikeistokommunistit kuin vasemmistonatsit ja muutkin Internet-ajan ou¬ 
dot sekasikiöt. Ääriliikkeitähän ei niin haittaa, että joku aivan outo henkilö alkaa 
ajaa niiden asioita, koska muuten niitä ei ajettaisi ollenkaan, ja onhan se komeaakin, 
että hallitus on vähällä kaatua sellaisiin kiistoihin, joiden takia tapellaan yleensä pal¬ 
jon pienemmissä piireissä. Ne eivät mielellään paljasta näitä vahinkoja ja syvältä jos¬ 
tain tuntemattomasta löydetyn kannatuksen ylpeät omistajat ovat parhaansa mukaan 
avuksi leimaamalla itse haukkujiksi ja valehtelijoiksi ne tahot, jotka yrittävät kuiten¬ 
kin kertoa totuuden. 

Toinen yhtä suuri ongelma on huijareiden matkiminen, sillä jos hyödyntää niitä sa¬ 
moja elkeitä, joilla myydään vaikkapa tarpeeton remontti dementikolle, niin tulee il¬ 
maisseeksi samalla, että alan ammattilaiset ovat tervetulleita politiikkaan kilpaile¬ 
maan suosiosta demokratian sääntöjen mukaan, koska asiaan ei puutua. Kohta on 
hätä kun aivan oudot henkilöt tulevat viemään kannatuksen ja puolueessa alkaa olla 
korruptio skandaaleja usein. 

Kun erääseen puoluekokoukseen sitten tehtiin pommi-isku, kyseisen puolueen johto 
ei jäänyt odottelemaan vastausta siihen kysymykseen, että paljonko kuolleita savun 
hälvettyä löytyisi, vaan se riensi Nipsu-Hyytikin luo kysymään, että miten puolue 
voisi peittää todellisen luonteensa rikostutkinnasta huolimatta. Se ei osannut arvata, 
että mitä kaikkia skandaaleja löytyisi, mutta kaikesta päätelleen niitä olisi todella pal¬ 
jon. 

“Ei tässä ole mitään syytä hätääntyä”, Nipsu-Hyytikki rauhoitteli. “Kyselytutkimuk¬ 
set kertovat yli kymmenen vuoden ajalta, ettei teidän puolueellanne ole niin paljon 
uskottavuutta, että se voisi enää romahtaa.” 

Puolueen johto ei täysin ilahtunut arviosta, mutta se huojentui kuitenkin. 


“Jos saan antaa todella hyvän neuvon, niin kehotan jättämään itkun tuhertamisen ko¬ 
konaan väliin, koska piha on täynnä toimittajia ja heille on turha yrittää selittää, että 
menitte shokkiin ja eksyitte tänne.” 


https://nipsuhijTjtikki.wordpress.com/ 

